b'\n_START_ARTICLE_\nFerrari F92A\n_START_PARAGRAPH_\nFerrari F92A je Ferrarijev dirkalnik Formule 1, ki je bil v uporabi v sezoni 1992, ko so z njim dirkali Ivan Capelli, Jean Alesi in Nicola Larini. Ni se izkazal za uspe\xc5\xa1nega, saj je kot najbolj\xc5\xa1a rezultata sezone Alesi dosegel tretji mesti na dirkah za Veliko nagrado \xc5\xa0panije in Veliko nagrado Monaka, skupno pa je mo\xc5\xa1tvo osvojilo \xc4\x8detrto mesto v konstruktorskem prvenstvu z enaindvajsetimi to\xc4\x8dkami. Glavni problem dirkalnika sta bila slaba vodljivost in nezanesljivost, saj so dirka\xc4\x8di na \xc5\xa1estnastih dirkah kar dvajsetkrat odstopili.'